Ürituse raames on sisseastujal võimalus varjuna saata mõnd üliõpilast ning näha, milline on tudengi päev: osaleda loengutes või seminarides, mängida spordihoones ping-pongi või keeta ühiselamus makarone.  Tudengivarju nädal viib kokku tudengid ja ülikoolis õppimisest huvitatud. Eesmärk on näidata gümnaasiumilõpetajale üliõpilase argipäeva, et julgustada noori ülikooli astuma. TTÜ loodab, et see kogemus aitab noortel paremini ka eriala valida.  Tudengivarju nädal algab Tehnikaülikooli avatud uste päevaga 22. märtsil, kui kell 12 avatakse erialasid ja teaduskondi tutvustav mess.